Imtella' April 30, 2021 Il-Pulizija se tieħu passi fil-konfront ta' tliet persuni b'rabta ma' party li fih inkisru r-regoli marbuta mal-Covid-19. Mill-investigazzjonijiet tal-Pulizija rriżulta li l-party, li fih inħaraq logħob tan-nar, seħħ f'Bumarrad. Fil-filmat jidher grupp ta' żgħażagħ jiżfnu f'villa għad-daqq tal-mużika minn DJ barrani. Fih tidher ukoll tfajla żżomm flixkun f'idejha fejn jidher li l-party kien organizzat f'għeluq sninha. Kien wara li investigat il-filmat li l-Pulizija stabbiliet fejn sar u min kien responsabbli minnu.